DE CORNEILLE DE SCHEPPER. 177 



moyen de quoy nous fusmes convoyez avecq grande feste par le chief 

 des janitzaires, grande quantité desquelles alloient devant nous en notables 

 troupes, et courroyent comme gens forcenez. Et de ceste sorte, considé- 

 rantz et revolvantz nous mesmes tous les propos que dessus, sommes 

 retournez au logis. 



XXIIII". — Estantz appeliez, sommes après midy venuz au logis d'Im- 

 brahim Bassa, où estoit Aloisio Grity, et après que fusmes assis, Imbrahim 

 Bassa entamant son propos : Il y a, dict-il, grande différence des hommes 

 aux aultres; que six ambassadeurs avoyent icy esté de la part du roy Ferdi- 

 nande, et permettons que ses vasseaux passent, demeurent et traficquent 

 librement audict lieu. Au reste faictes que vostre roy envoyé par deçà, 

 pour aultant qu'estant illecqz parvenu, est nécessaire, pour aggréer ce 

 que par vous at esté conclu; disant au surplus que le grand Empereur 

 vouUoit observer avecq le roy Ferdinande, son filz, une aultre paix qu'il 

 ne fairoit avecq les aultres; que Aloisio Grity avoit charge selon que 

 nous avions mesmes hier peu entendre, et tout pouvoir pour ordonner 

 des différends d'Hongrie; auquel Aloisio il avoit ordonné d'aller vers le 

 roy Ferdinande et conférer avecq luy privément de plusieurs choses; en 

 oultre le roy Ferdinande, dict-il, et Jehan s'accorderont bien par ensemble, 

 et nous confirmerons tout ce que par et entre eulx aura esté appoincté; 

 que ledict Aloisio disposeroit aussy des affaires de la royne Marie, selon 

 que le grand Empereur avoit ordonné. Vous avez hier, dict-il , mangé avecq 

 nous du pain et du sel , et sommes amis pour ce que ne pourroye estre 

 vostre ennemy depuis qu'avons mangé ensemble; efforcez-vous de bien et 

 diligement observer ceste paix : sy vous le faictes ainsy, elle vous sera 

 très-bien gardée, pour ce que mon seigneur est contrainct, et sa parolle 

 demeure stable; et sur ce nous vous donnerons lettres à vostre roy, sça- 

 voir, une de mon seigneur et une aultre de moy, qui suis gouverneur des 

 domaine et empire d'icelluy, car nous sommes accousturaez d'ainsy es- 

 cripre, et à l'empereur Charles aultant de responsites aux siennes, les- 

 quelles nous enfermerons soubz nostre seau dans une bourse. Sur quoy 

 nous le requismes qu'il luy pleust nous donner et comunicquer les arti- 

 cles de la paix selon qu'entre nous ilz avoient esté conceus et accordez. Il 

 Tome XXX. 23 



